Diari Oficial de la Generalitat Valenciana


Sumari del DOGV 8778, del 01-04-2020 (2020/2765)

RESOLUCIÓ de 30 de març de 2020, del director general de Treball, Benestar i Seguretat Laboral per la qual s'acorda l'ampliació del termini per a resoldre i notificar els expedients temporals de regulació d'ocupació relacionats amb les mesures adoptades per la Covid-19 en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8778

Data del DOGV
:   01-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2765


Data del document
:   30-03-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * informació dels treballadors
    * malaltia infecciosa
    * legislació
    * epidèmia
    * manteniment de l'ocupació
    * política sanitària
    * cura d'infermeria
    * salut pública
    * estat d'emergència
    * ajuda econòmica
    * Dret del treball
    * cura de la salut
    * ajuda d'urgència

RESOLUCIÓ de 30 de març de 2020, del director general de Treball, Benestar i Seguretat Laboral per la qual s'acorda l'ampliació del termini per a resoldre i notificar els expedients temporals de regulació d'ocupació relacionats amb les mesures adoptades per la Covid-19 en la Comunitat Valenciana. [2020/2765]  
ANTECEDENTS  
  
Davant la situació d'emergència de salut pública i pandèmia internacional ocasionada per la Covid-19, el Govern va adoptar el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19. La contenció de la progressió de la malaltia suposa limitacions temporals a la lliure circulació juntament amb la reducció de l'oferta laboral a causa de les mesures de quarantena i contenció.   
Des de llavors s'ha procedit a adoptar des de l'Estat, a través de diversos instruments normatius, diferents iniciatives dirigides a ordenar l'aplicació de les mesures que s'han entés com a necessàries per a protegir a les persones del risc de contagi, per a atendre les que són especialment vulnerables, per a garantir la prestació de serveis sanitaris i socials essencials, així com per a vetlar per les empreses i les persones treballadores que es vegen afectades en l'aspecte econòmic i productiu, de manera que puguen recuperar la normalitat tan prompte com siguen remogudes les circumstàncies excepcionals que hui dia tenen paralitzat ja a gran part del teixit productiu, assistencial i de serveis al nostre país.  
  
En aquest context, el passat 18 de març es va publicar el Reial decret llei 8/2020, de 17 de març, de mesures urgents extraordinàries per a fer front a l'impacte econòmic i social de la Covid-19, l'objectiu del qual és donar resposta a les circumstàncies econòmiques excepcionals assenyalades, sumant-se a les mesures adoptades a nivell comunitari i completant les preses pel Govern d'Espanya en les últimes setmanes.  
  
Entre les mesures adoptades es troben les ?Mesures de flexibilització dels mecanismes d'ajust temporal d'activitat per a evitar acomiadaments- del Capítol II, en els articles del qual 22 i 23 s'estableixen mesures excepcionals en relació amb els procediments de suspensió de contractes i reducció de jornada per causa de força major i per causa econòmica, tècnica, organitzativa i de producció, respectivament.   
  
A la vista de la incidència evident que aquesta situació extraordinària està tenint en l'àmbit laboral de la Comunitat Valenciana, amb un nombre de sol·licituds d'Expedients Temporals de Regulació d'Ocupació que superen ja els 30.000, i que han desbordat totalment la capacitat de l'Autoritat Laboral de la Comunitat Valenciana, és pel que s'estima necessari adoptar aquest acord, sobre la base dels següents  
  
FETS  
  
Primer. Des de principis del mes de març, ha tingut entrada en el registre d'aquesta administració un gran numere d'expedients de regulació temporal d'ocupació (ERTO) relacionats amb la declaració de l'Estat d'Alarma per la Covid-19, número que no ha cessat d'augmentar fins als més de 30.000 que hi ha actualment.  
  
Segon. Com a conseqüència de l'anterior, i atés que els mitjans personals i materials dels quals disposava l'Autoritat Laboral no eren suficients per a garantir el compliment dels terminis administratius de resolució i notificació dels citats expedients, es va proposar al Secretari Autonòmic d'Ocupació l'habilitació de més mitjans personals i materials per a complir amb el despatx adequat i en termini.  
  
  
Tercer. Malgrat haver-se dut a terme l'habilitació de més mitjans personals i materials a l'Autoritat Laboral, mitjançant la cessió de funcionaris provinents de LABORA, la realitat és que aquests mitjans no han sigut suficients per a atendre l'ingent nombre de sol·licituds formulades com a conseqüència també, de les dificultats tècniques que s'han trobat en l'accés a la documentació i aplicacions informàtiques necessàries per part d'aquest personal pertanyent a un altre departament alié al de l'Autoritat Laboral.   
  
En conseqüència, hui dia no és possible garantir el compliment del termini de 5 dies, des de la presentació de les sol·licituds, per a emetre i notificar les oportunes resolucions, tal com disposa el Reial decret llei 8/2020, de 17 de març, de mesures urgents extraordinàries per a fer front a l'impacte econòmic i social de la Covid-19.  
  
Quart. S'ha rebut proposta de l'òrgan instructor per a resoldre en el sentit d'acordar l'ampliació del termini màxim de resolució i notificació d'aquests procediments a 10 dies, i això sobre la base dels següents  
  
FONAMENTS DE DRET  
  
I. La competència d'aquesta Direcció General de Treball, Benestar i Seguretat Laboral per a acordar l'ampliació del termini per a resoldre les sol·licituds de ERTOS ve determinada per la seua condició d'Autoritat Laboral, d'acord amb el que es disposa en l'article 25 del Reial decret 1483/2012, de 29 d'octubre, pel qual s'aprova el Reglament dels procediments d'acomiadament col·lectiu i de suspensió de contractes i reducció de la jornada, en relació amb l'art. 51.1.1a, de l'Estatut d'Autonomia de la Comunitat Valenciana; i l'article 20.1 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.   
  
II. Segons l'article 22.2 c) del Reial decret llei 8/2020, de 17 de març, de mesures urgents extraordinàries per a fer front a l'impacte econòmic i social de la Covid-19: ?c) La resolució de l'autoritat laboral es dictarà en el termini de cinc dies des de la sol·licitud, previ informe, en el seu cas, de la Inspecció de Treball i Seguretat Social [...]?.  
  
III. L'apartat 5 de l'article 21 de la Llei 39/2015, d'1 d'octubre, disposa que ?Quan el número de les sol·licituds formulades o les persones afectades pogueren suposar un incompliment del termini màxim de resolució, l'òrgan competent per a resoldre, a proposta raonada de l'òrgan instructor, o el superior jeràrquic de l'òrgan competent per a resoldre, a proposta d'aquest, podran habilitar els mitjans personals i materials per a complir amb el despatx adequat i en termini.-.  
  
IV. L'article 23 de la Llei 39/2015, d'1 d'octubre, preveu l'ampliació del termini màxim per a resoldre i notificar en els següents termes: ?1. Excepcionalment, quan s'hagen esgotat els mitjans personals i materials disponibles als quals es refereix l'apartat 5 de l'article 21, l'òrgan competent per a resoldre, a proposta, si escau, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació del termini màxim de resolució i notificació, no podent ser aquest superior a l'establit per a la tramitació del procediment.  
  
2. Contra l'acord que resolga sobre l'ampliació de terminis, que haurà de ser notificat als interessats, no cabrà cap recurs.-.  
  
V. L'article 32.3 de la Llei 39/2015, d'1 d'octubre, disposa que la decisió sobre l'ampliació haurà de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut. Els acords sobre ampliació de terminis o sobre la seua denegació no seran susceptibles de recurs, sense perjudici del procedent contra la resolució que pose fi al procediment.  
  
Vistos els textos legals citats i altres normes d'aplicació, aquesta Direcció General de Treball, Benestar i Seguretat Laboral  
  
  
RESOL  
  
Primer  
Ampliar a 10 dies el termini màxim per a resoldre i notificar els expedients de regulació temporal d'ocupació relacionats amb la declaració de l'Estat d'Alarma per la Covid-19 que han tingut entrada en l'Autoritat Laboral de la Comunitat Valenciana, sempre que el termini inicial per a resoldre no es trobara ja vençut en la data de publicació d'aquest acord.  
  
Segon  
Publicar el present acord en el Diari Oficial de la Generalitat Valenciana per a general coneixement de tots els interessats.   
  
Tercer  
El present acord produirà efectes des de la seua publicació.  
  
Contra aquest acord no cal interposar cap recurs, sense perjudici del qual resulte procedent contra la resolució que pose fi al procediment.  
  
  
València, 30 de març de 2020.- El director general de Treball, Benestar i Segureta Laboral: Gustavo José Gardey Cardona.